Jack Johnson (defensive back)

John Connell Johnson (født 11. desember 1933 i Pittsburgh i Pennsylvania, død 18. oktober 2015 i Evanston i Illinois) var en defensive back i amerikansk fotball som spilte for Chicago Bears i National Football League og Buffalo Bills og Dallas Texans i American Football League. Han spilte college football på University of Miami.

Tidlig liv
Johnson gikk på Carrick High School hvor han spilte running back for skolelaget. Han tok imot et idrettsstipend fra University of Miami, hvor han fylte forskjellige roller i sin første sesong inkludert halfback. I sine to siste sesonger på skolelaget var han også punter.

Som senior spilte han offensive end og defensive back, og ble en starter for første gang i sin karriere. Han var nummer to på laget med åtte mottakelser for 98 yards, og tok imot to touchdownpasninger.

I 2004 ble han innlemmet i University of Miami Sports Hall of Fame.

Profesjonell karriere
Chicago Bears valgte Johnson i fjerde runde (#49) av NFL Draft i 1957. I sin første sesong hadde han fire interceptions og 11 punts for 398 yards.

I 1958 hadde han én interception og puntet 18 ganger for 627 yards. Året etter spilte han kun i seks kamper (alle som starter), med én interception og én punt for 32 yards.

I NFLs ekspansjonsdraft i 1960 ble han plukket opp av Dallas Cowboys, men ble frigitt før sesongstart.

Den 21. september 1960 ble han signert av American Football Leagues Buffalo Bills og spilte for dem i lagets første sesong. Han spilte 12 kamper (2 som starter) og hadde to interceptions.

Den 19. april 1962 ble han og Paul Miller byttet fra Dallas Texans til New York Titans mot rettighetene til defensive end Curt Merz. Han ble kuttet før sesongstart.

Privatliv
Den 18. oktoebr 2015 døde han etter en lengre sykdomsperide med demens og alzheimers sykdom.

Referanser

Eksterne lenker 

Biografi i University of Miami Sports Hall of Fame

Personer fra Pittsburgh
Utøvere av amerikansk fotball fra USA
Defensive backs i amerikansk fotball
Chicago Bears-spillere
Buffalo Bills-spillere
Dallas Texans-spillere (AFL)